
ტრენინგ-კურსის შესახებ
NASE (ასტრონომიის სასკოლო განათლების ქსელი) წარმოადგენს სამუშაო ჯგუფს, რომელიც შედის ასტრონომიის საერთაშორისო კავშირის (IAU) C დივიზიონში და ფუნქციონირებს, როგორც „განათლების, პოპულარიზაციის და განვითარების საკვანძო ინიციატივების“ ფუნქციური სამუშაო ჯგუფი. 
NASE მიზნად ისახავს ასტრონომიის სწავლების გაუმჯობესებას სკოლებსა და უნივერსიტეტებში – ინტერაქტიული და პრაქტიკული მიდგომებით.
ტრენინგ-კურსის მიზნები
ასტრონომიის და ასტროფიზიკის საკითხებში ახალბედა მასწავლებლების მომზადება და ამჟამად მოქმედი მასწავლებლების გადამზადება; 
მომავალი თაობის მასწავლებლების მომზადება უმაღლესი საგანმანათლებლო და კვლევითი დაწესებულების ლექტორებთან თანამშრომლობით;
ზოგადი განათლების მასწავლებლების გადამზადება განათლების, მეცნიერებისა და ახალგაზრდობის სამინისტროსთან თანამშრომლობით;
გამოცდილებაზე დაფუძნებული და პრაქტიკული სწავლების მეთოდების დანერგვა.

ტრენინგ-კურსის სტრუქტურა
მონაწილეები: მოსამზადებელი ტრენინგ-კურსები ტარდება ზოგადი განათლების საშუალო საფეხურის 20-25 მასწავლებლისაგან დაკომპლექტებული ჯგუფისთვის.  
სერტიფიკატის მოსაპოვებლად საჭიროა კურსზე ფიზიკური დასწრება და შესაბამისი მოთხოვნების შესრულება. შესაძლებელია ტრენინგ-კურსში ნაწილობრივ ონლაინ/ჰიბრიდული მონაწილეობაც. ონლაინ მსმენელებზე რაოდენობრივი შეზღუდვები არ ვრცელდება. 
მასალები: ტრენინგ-კურსი ტარდება ქართულ ენაზე და ითვალისწინებს წვდომას ყველა საგანმანათლებლო რესურსზე, რომელიც გამოიყენება NASE-ის კურსებში: მოდელების ინსტრუქციები, სასწავლო გეგმები, პრაქტიკული მაგალითები და დემონსტრაციების აღწერები. დამატებითი მასალები ხელმისაწვდომია ონლაინ, ინგლისურ ენაზე: www.naseprogram.org
შედეგი:  მონაწილეებს გადაეცემათ IAU-სა და NASE-ს ინგლისურენოვანი სერტიფიკატები.

